
What does folk dance communicate? The changing impact of time on the message of folk-dance

Kulcsszavak: néptánc; kommunikáció; változás; politikai befolyás
Kutatási érdeklődésem középpontjában a hagyományok és a néptánc állnak, különösen azok a népművészetet (táncot) befolyásoló körülmények, melyek az idő során alakították a táncot. A feltételezésem az, hogy a néptánc a múltban az államszocialista környezetre és a politikai befolyásra való reakció szerepét töltötte be, míg napjainkban teljesen más üzenetet közvetít. Érdeklődésem tehát arra irányul, hogy feltárjam azokat az átalakulásokat, amelyek az idők során bekövetkeztek a néptánc és a hagyomány szerepében és üzenetében, különös tekintettel a múlt- és jelenbéli hasonlóságokra és különbségekre. Az előadás első felében irodalmi áttekintést, elméleti keretet és hátteret nyújtok a néptánc ismert gyökereiről, rámutatva az idők során bekövetkezett főbb fordulópontokra, majd a felhasznált módszertan részeként végzett terepkutatás és adatközlőkkel való beszélgetés eredményeit elemzem, és mutatom be összehasonlítva a szakirodalmi áttekintéssel.



